PATVIRTINTA

Pasvalio rajono savivaldybės tarybos

2019 m. d. sprendimu Nr. T1-

**PASVALIO R. VAŠKŲ GIMNAZIJOS DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d.–2019 m. sausio 1 d.)**

**1. BENDROS ŽINIOS APIE GIMNAZIJĄ**

* 1. **Mokyklos pavadinimas, adresas, telefonas, el. pašto ir interneto svetainės adresai:**

Pasvalio r. Vaškų gimnazija

Mokyklos g. 23, Vaškai, Pasvalio r., LT-39373

Tel.: (8 451) 41 174, (8 451) 41 123, vaskugimnazija@gmail.com, http://vaskai.pasvalys.lt/

**1.1.1. Mokyklos struktūra:**

Pasvalio r. Vaškų gimnazija.

Pasvalio r. Vaškų gimnazijos Tetirvinų skyrius.

**1.2. Mokyklos vadovai:**

Direktorė Dalia Remeikienė, antra vadybinė kategorija, eina šias pareigas nuo 1992 m. rugsėjo 1 d.

Direktoriaus pavaduotoja ugdymui Jurgita Vaitiekūnienė, antra vadybinė kategorija, eina šias pareigas nuo 1992 m. rugsėjo 1 d.

Direktoriaus pavaduotoja neformaliajam ugdymui Ingrida Beinorienė, neturi vadybinės kategorijos, eina šias pareigas nuo 2015 m. rugsėjo 1 d.

Direktoriaus pavaduotojas administracijai ir ūkio reikalams Svajūnas Šilkūnas, eina šias pareigas nuo 2017 m. rugsėjo 4 d.

* 1. **Mokinių ir klasių komplektų skaičius:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Priešmokyklinio ugdymo grupė** | | **1–4 klasė** | | **5–8 klasė** | | **9–10 klasė** | | **11–12 klasė** | | **Iš viso** | |
| Vaikų skaičius | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius |
| 2015-09-01 | 11 | 1 | 52 | 4 | 100 | 4 | 43 | 2 | 32 | 2 | 238 | 13 |
| 2016-09-01 | 9 | 1 | 58 | 4 | 92 | 5 | 46 | 2 | 32 | 2 | 237 | 14 |
| 2017-09-01 | 14 | 1 | 59 | 4 | 95 | 5 | 50 | 2 | 36 | 2 | 254 | 14 |
| 2018-09-01 | 13/3 | 1/1 | 52 | 4 | 76 | 4 | 55 | 3 | 36 | 2 | 232 (+3) | 14 |
| Pokytis | -1/+3 | - | -7 | - | -19 | -1 | +5 | +1 | - | - | -22 | - |

2018 metais mokinių skaičius gimnazijoje nežymiai sumažėjo. Ikimokyklinio ugdymo grupėje Vaškų gimnazijoje mokėsi 26 vaikai, Tetirvinų ikimokyklinio ugdymo skyriuje- 12 vaikų.

**1.4. Mokinių vežiojimas**

|  |  |  |
| --- | --- | --- |
| **Metai** | **Pavežamų mokinių skaičius** | **Procentai** |
| 2015-09-01 | 163 | 63 procentai |
| 2016-09-01 | 177 | 66 procentai |
| 2017-09-01 | 184 | 72 procentai |
| 2018-09-01 | 168 | 72 procentai |
| Pokytis | -16 | 0 procentų |

2018 metais sumažėjo pavežamų mokinių skaičius.

**1.5. Nemokamas mokinių maitinimas**

|  |  |  |
| --- | --- | --- |
| **Metai** | **Nemokamai maitinamų mokinių skaičius** | **Procentai** |
| 2016-09-01 | 87 | 34 procentai |
| 2017-09-01 | 118 | 45 procentai |
| 2018-09-01 | 104 | 44 procentai |
| Pokytis | -14 | -1 procentas |

2018 metais nemokamai maitinamų mokinių skaičius sumažėjo.

**1.6. Mokytojai**

|  |  |  |  |  |  |  |
| --- | --- | --- | --- | --- | --- | --- |
| **Metai** | **Mokytojų skaičius**  **iš viso** | **Iš jų atestuota kvalifikacinėms kategorijoms:** | | | | **Neatestuota (sk./proc.)** |
| **Mokytojo (sk./proc.)** | **Vyr. mokytojo**  **(sk./proc.)** | **Metodininko**  **(sk./proc.)** | **Eksperto**  **(sk./proc.)** |
| 2015-09-01 | 31 | 4/13 | 23/74 | 4/13 | - | - |
| 2016-09-01 | 31 | 5/16,5 | 22/70 | 4/13,5 | - | - |
| 2017-09-01 | 32 | 4/12,5 | 23/72 | 5/15,5 | - | - |
| 2018-09-01 | 31 | 2/6 | 22/73 | 7/23 | - | - |
| Pokytis | -1 | -2/-6,5 | -1/+1 | +2/+7,5 | - | - |

**1.7. Darbuotojų etatų sąrašas (finansuojamų iš Mokinio krepšelio ir iš Savivaldybės biudžeto)**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pareigybės pavadinimas** | **Etatų skaičius 2017-01-01** | **Etatų skaičius 2018-01-01** | **Etatų skaičius 2019-01-01** | **Pokytis** |
| 1. | Direktorius | 1 | 1 | 1 |  |
| 2. | Direktoriaus pavaduotojas ugdymui | 1 | 1 | 1 |  |
| 3. | Socialinis pedagogas | 1 | 1,5 | 1 |  |
| 4. | Bibliotekininkas | 1 | 1 | 1 |  |
| 5. | Specialusis pedagogas | 1 | 1 | 1 |  |
| 6. | Logopedas | 1 | 1,25 | 1,25 | +0,25 |
| 7. | Psichologas | 0,65 | 0,4 | 0,9 | +0,25 |
| 8. | Mokytojo padėjėjas | 1 | 1 | 1 |  |
| 9. | Direktoriaus pavaduotojas neformaliajam ugdymui | 0,35 | 0,35 | 0,35 |  |
| 10. | IKT technikas | 1 | 1 | 1 |  |
| 11. | Mokytojas konsultantas | 0,75 | 0,75 | 0,75 |  |
| 12. | Ikimokyklinio ugdymo mokytojas | 1,5 | 1,5 | 3 | +1,5 |
| 13. | Priešmokyklinio ugdymo mokytojas |  |  | 1 | +1 |
| 14. | Mokytojas |  |  | 21,31 | +21,31 |
| **Iš viso Mokinio krepšelis:** | | **11,25** | **11,75** | **35,56** | **+24,31** |
| 1. | Direktoriaus pavaduotojas ūkio reikalams | 1 | 1 | 1 |  |
| 2. | Raštinės vedėjas | 1 | 1 | 1 |  |
| 3. | Buhalteris | 1 | 1 | 1 |  |
| 4. | Vairuotojas | 2 | 2 | 2 |  |
| 5. | Kiemsargis | 1 | 1,25 | 1,25 | +0,25 |
| 6. | Valytojas | 4,5 | 4,75 | 4,75 | +0,25 |
| 7. | Laborantas | 0,5 | 0,5 | 0,5 |  |
| 8. | Budėtojas | 1,5 | 1,25 | 1,25 | -0,25 |
| 9. | Elektrikas | 0,5 | 0,5 | 0,5 |  |
| 10. | Darbininkas | 1,5 | 1,25 | 1,25 | -0,25 |
| 11. | Auklėtojo padėjėjas | 1 | 1 | 2 | +1 |
| 12. | Virtuvės darbininkas |  |  | 1 | +1 |
| **Iš viso Savivaldybės biudžetas:** | | **15,5** | **15,5** | **17,5** | **+2** |
| **Iš viso:** | | **26,75** | **27,25** | **53,06** | **+26,31** |

**2. MOKYKLOS VEIKLA IR REZULTATAI**

**2.1. 2018 m. mokyklos veiklos plano tikslai, uždaviniai ir jų įgyvendinimas. Ryškiausi pasiekimai, tradicijos**.

Vaškų gimnazijoje 2018 m. buvo 14 klasių komplektų. Mokiniai ugdomi pagal priešmokyklinio, pradinio, pagrindinio ir vidurinio ugdymo programas, iš viso su ikimokyklinėmis ugdymo grupėmis mokosi 273 mokiniai, iš kurių 72 procentai gyvena Vaškų ir Saločių seniūnijų bei Pakruojo rajono kaimuose. Septyni mokiniai atvyksta iš Grūžių vaikų globos namų. Nuo 2018 metų rugsėjo 1 d. prijungtas Tetirvinų skyrius, kuriame ugdomi 2–6 metų amžiaus vaikai (ikimokyklinio ugdymo grupė).Mokinių šeimų ekonominė-socialinė padėtis yra vidutinė. 44 procentams vaikų skirtas nemokamas maitinimas. 8 mokiniams diagnozuoti dideli, 31 vidutiniai ir 3 nedideli specialieji ugdymosi poreikiai.

Gimnazijoje dirba 31 (iš jų 10 ne tik šioje mokykloje) kvalifikuotas pedagogas. Iš jų 23 procentai mokytojų - metodininkų, 73 procentai - vyresniųjų mokytojų, 6 procentai - mokytojų. Penki gimnazijos pedagogai vadovauja Pasvalio rajono metodiniams būreliams. Pedagoginę pagalbą teikia pagalbos mokiniui specialistų komanda.

2018 m. sausio 22–25 d. Nacionalinė mokyklų vertinimo agentūra (toliau - NMVA) atliko gimnazijos veiklos kokybės išorinį vertinimą. Ataskaita pristatyta gimnazijos bendruomenei. Atsižvelgus į išorinio vertinimo išvadas, numatytos gimnazijos veiklos tobulinimo kryptys bei parengtas 2018–2020 m. tobulinimo planas. Šiais metais tapome sertifikuota OLWEUS vardo mokykla. Įgyvendinama tęstinė OLWEUS smurto ir patyčių prevencijos programa OPKUS. Buvo organizuoti įvairūs renginiai įprasminant gimnazijos gyvenime Lietuvos valstybingumo šimtmetį. Buvo stengtasi atnaujinti gimnazijos erdves ir pritaikyti skirtingiems mokinių ugdymo(si) poreikiams.

2018 m. tikslas ,,Teikti kokybišką, veiksmingą ir modernų ugdymą. Įprasminti gimnazijos gyvenime Lietuvos valstybingumo šimtmetį“ įgyvendintas pagal uždavinius.

***1 uždavinys***. Stiprinti veiksmingą ugdymą pamokoje panaudojant inovatyvius ugdymo metodus, įvairias edukacines erdves.

Įgyvendindama šį uždavinį gimnazijos bendruomenė aktyviai dalyvavo diskusijose ir veiklose gerinant ugdymo(si) kokybę. Buvo tobulinamas gimnazijos veiklos rodiklis ,,Mokinių įsivertinimas“. Vykdytų apklausų rezultatai, išvados buvo panaudotos mokytojo veiklos tobulinimui, pamokos organizavimo kokybei gerinti. Atsižvelgta į NMVA išorinio vertinimo išvadas, stiprinant veiksmingesnį ugdymą pamokoje. Įgyvendinant tobulinimo planą, parengtą pagal išorinio vertinimo išvadas, daug dėmesio skirta tiksliniams kvalifikacijos seminarams: mokinių vertinimui ir įsivertinimui, asmeninei pažangai stebėti, mokytojo pozicijai bendraujant su mokiniais ir jų tėvais bei globėjais: ,,Įgalinta lyderystė mokykloje“, ,,Mokyklos bendruomenės narių supažindinimas su socialinio ir emocinio ugdymo svarba brandžios asmenybės tapsmui mokinių ugdymui ir ugdymuisi“, ,,Mokinių asmeninės pažangos stebėjimas, vertinimas ir matavimai“, ,,Mokytojo vaidmuo šiuolaikinėje pamokoje: aktyvių veiklų organizavimo, nuolatinio pažangą skatinančio grįžtamojo ryšio ir įsivertinimo naudojimo praktika“ ir kt. Ugdymo kokybei užtikrinti stebėtas ir analizuotas mokinių ugdymo procesas, individuali mokinio pažanga. Pamokų stebėsenos metu vadovų pastebėta, kad mokinių įsivertinimą prasmingai taiko ir gali dalintis patirtimi 6 mokytojai, dar 8 mokytojų darbe yra akivaizdus patobulėjimas. Visi mokytojai išbando metodus ir būdus, kurie pagerina pamokos kokybę, mokinių įsivertinimą. Gimnazijoje gerinta mokymo(si) kokybė, taikytos veiksmingos mokinių saviraiškos formos pamokoje ir įvairiose kitose edukacinėse erdvėse.

Analizuotas 6 ir 8 klasių standartizuotų testų lyginamasis 2016, 2018 metų mokinių pasiekimų pokytis. Dalyvauta Nacionaliniame 4, 6, 8 klasių mokinių pasiekimų patikrinime. Rezultatai pagal sukuriamą pridėtinę vertę yra geresni už šalies vidurkį, išskyrus 6 ir 8 kl. ,,Patyčių situacijos gimnazijoje rodiklį“ ir 8 klasėje ,,Gimnazijos kultūros rodiklį“. Vyko nacionalinių tyrimų, PUPP, VBE, MBE rezultatų aptarimas. Buvo stebimas ir analizuojamas specialiųjų ugdymosi poreikių turinčių mokinių mokymas(is), jų į(si)traukimas į neformaliojo švietimo veiklas.

Buvo organizuojamos integruotos ugdomosios dienos ir veiklos refleksijos. Mokiniams buvo teikiamas karjeros konsultavimas, pagilinantis mokinių žinias apie karjeros galimybes. Išplėstas netradicinių pamokų turinys, jis buvo įvairiapusis (ekspedicijos, įvairių poreikių turinčių mokinių socialumo ugdymas kitose aplinkose, integruotos dienos ir renginiai, savivaldūs mokinių projektiniai darbai, integruotos pamokos, kai jas moderavo kviestiniai „neįprasti mokytojai“, pamokos kitų bendruomenių, institucijų erdvėse) ir atitiko mokinių lūkesčius. 2018 m., siekiant užtikrinti pamokų kokybę ir mokinių poreikį mokytis interaktyviai, įsigyti interaktyvūs ekranai, suformuotos mokytojų tikslinės grupės mokytis su jais dirbti.

Reiktų didesnį dėmesį skirti susitarimams dėl ugdymo kokybės užtikrinimo pamokose, taikyti daugiau aktyvaus mokymosi formų, ieškoti optimalios dermės tarp mokymo ir mokymosi, mokyti mokinius analizuoti savo individualią pažangą, įsivertinti kompetencijas.

***2 uždavinys.*** Tobulinti pagalbą mokiniui, skatinančią asmeninę jo pažangą ir atsakingą įsitraukimą į gimnazijos gyvenimą.

Mokytojai organizavo trumpalaikes mokomųjų dalykų konsultacijas, kuriomis 2018 metais pasinaudojo 27 mokiniai iš 5–8, I–II gimnazinių klasių (organizuotos matematikos, lietuvių kalbos ir literatūros, anglų kalbos konsultacijos). Pradinio ugdymo programos klasių mokytojai mokinius konsultavo nuolat. Pagalba mokiniams buvo suteikta ir kita forma – mokymas namie taikytas 7 klasės mokiniui.

2018 m. asmeninę pažangą padarė 38,4 procento 6–8, I–IV gimnazinių klasių mokinių (2017–2018 m. m. metinio pusmečio duomenimis). Mokinių motyvacijos stokos problemų šalinimą gimnazija siejo su mokinių pažangos ir pasiekimų stebėsenos ir asmeninių mokinio pokyčių stebėjimo tobulinimu. Buvo taikomas sistemingas mokinių ugdymo(si) rezultatų pažangos matavimas, buvo sudarytos visos galimybės pastebėti kiekvieno mokinio pažangą. Gimnazija viešai pasidžiaugė mokiniais, kurie padarė net menkiausią pažangą pasibaigus pusmečiui ar mokslo metams. Gimnazijoje buvo sudarytos sąlygos motyvacijos stokojantiems mokiniams paruošti namų darbus, konsultuotis. Vaiko gerovės komisija siūlė kitas motyvaciją skatinančias priemones: mokinių įtraukimą į neformaliąją, projektinę veiklą, socializacijos veiklas ir kt.

Būtina stiprinti įvairių poreikių mokinių bendrųjų kompetencijų ugdymą ir vertinimą. Tai prisidėtų prie mokinio asmeninės ūgties. NMVA vertinimo grupės konstatuota, kad pamokose įvairių poreikių mokinių bendrųjų kompetencijų vertinimas nėra sistemingas. 2018 m. gruodžio mėnesį pagalbos mokiniui specialistai apibendrino mokytojų bendruomenės patirtis stebint mokinių individualią pažangą ir parengė Mokinių individualios pažangos stebėjimo ir fiksavimo tvarką. Nuo 2019 m. bus pereita prie vieningo mokinių mokymo (pagalbos) stebėti savo asmenines mokymosi, socialines ir kitas kompetencijas, įsivertinti ir, remiantis įsivertinimo informacija, analizuoti savo pažangą ir poreikius, planuoti tolimesnius mokymosi tikslus.

Gimnazijos pagalbos mokiniui specialistai dalyvavo 21 kvalifikaciniame renginyje, susijusiame su vaiko socialine ir emocine branda, socialiniu ir emociniu ugdymu, prevencija, pagalba.

Visus metus buvo teikiama metodinė pagalba mokytojams, individualios konsultacijos dėl mokymo metodų, formų, priemonių parinkimo, taip pat rengiant pritaikytas bendrąsias, individualizuotas programas. Mokytojai vis nuosekliau ir sistemingiau planavo ugdymo turinį, bendrai derino ugdymo tikslus ir uždavinius. Laiku buvo pastebėti ir naujai įvertinti sunkiau besimokančių mokinių specialieji ugdymosi poreikiai.

Išlikusios problemos: nepakankamas specialiojo pedagogo etatų skaičius, dėl to kai kuriems specialiųjų ugdymosi poreikių mokiniams specialiojo pedagogo pagalba neteikiama. Pagalbos negauna mokiniai nuo II gimnazinės klasės ir kai kurie žemesniųjų klasių mokiniai. Reikalingas nuolat dirbantis psichologas.

Buvo atliekamos mokinių apklausos, siekiant išsiaiškinti mokinio asmeninį savęs vertinimą gebėjimų aspektu. Dalykų mokytojai dažnai tokius mokinius motyvavo save išbandyti rajono, respublikiniuose, nacionaliniuose konkursuose, olimpiadose, sporto varžybose, kūrybinėse dirbtuvėse. Gabesnieji mokiniai buvo įtraukiami į pamokos vadybą, skatinami padėti tiems, kuriems sekasi sunkiau, mokytojai pamokose gabesniesiems mokiniams pateikė diferencijuotų, aukštesnio mąstymo gebėjimo užduočių. Dalis gabesniųjų mokinių inicijavo ir savarankiškai organizavo projektines veiklas, renginius, konkursus. Išaugo mokinių pasiekimai olimpiadose, konkursuose, varžybose. 36 mokiniai užėmė prizines vietas, džiaugėsi savo pasiekimais, kartu stiprėjo mokinių savivertės jausmas, socialinis brandumas.

Gimnazijos bendruomenė bendradarbiaudama ir rodydama tinkamą pavyzdį kartu su mokiniais įkūrė edukacines erdves: „Edukacinis vaistažolyno takas“ ir „Edukacinis vaismedžių, vaiskrūmių takas“. Šios erdvės sutelkė bendruomenę ir skatino vieni kitiems padėti siekiant bendro tikslo, ugdė sveiką gyvenseną ir fizinį aktyvumą.

Atnaujintas Vaiko gerovės komisijos sudarymo ir jos darbo organizavimo tvarkos aprašas, Smurto ir patyčių prevencijos ir stebėsenos vykdymo tvarkos aprašas, Pasvalio r. Vaškų gimnazijos darbo tvarkos ir mokinių taisyklės, patvirtinta Darbo apmokėjimo tvarkos sistema, Asmens apsaugos tvarkymo Pasvalio r. Vaškų gimnazijoje taisyklės, Vaškų gimnazijos bendruomenės etikos kodeksas, suderintai organizuojama visos bendruomenės OPKUS programa. Pedagogai priėmė svarbius sprendimus dėl gimnazijos veiklos kokybės tobulinimo, derino kolegialaus grįžtamojo ryšio organizavimą ir mokėsi vieni iš kitų. Nauji dokumentai ir programos stiprino bendruomenės tarpusavio bendravimą ir bendradarbiavimą, užtikrino pagalbos mokiniui veiksmingumą. Pagerėjo mokytojų metodinis bendradarbiavimas, daugiau mokytojų įsitraukė į metodinių žinių ir patirties sklaidą gimnazijoje ir rajone.

***3 uždavinys.*** Stiprinti gimnazijos bendruomenės tarpusavio bendravimą ir bendradarbiavimą, prasmingus ryšius su kitomis institucijomis.

Gimnazijos bendruomenės tarpusavio bendravimą ir bendradarbiavimą stiprino pilietiškumo renginiai, skirti Lietuvos valstybingumo 100-mečiui paminėti – jie skatino didžiuotis savo šalimi, būti svarbiems ir aktyviems savo šalies gyvenimo dalyviams.

Gimnazija bendradarbiaudama kartu su Pasvalio rajono savivaldybės Švietimo pagalbos tarnybos specialistais organizavo ankstyvosios intervencijos paskaitų ciklą, kurio metu skatino mokinius geriau pažinti save, atrasti savo gabumus, pažinti draugą, jam padėti ir skatino atsisakyti žalingų įpročių ir gyventi sveikai.

Tėvų (globėjų) susirinkimų, individualių pokalbių metu buvo aptarti tėvų ir mokytojų vaidmenys ugdymo procese. Buvo sprendžiamos su vaiku susijusios problemos, aptarta mokinių pažanga. Informacija apie klasių veiklą buvo pateikiama gimnazijos tinklalapyje. Tėvai ir globėjai buvo įtraukiami į įvairias gimnazijos veiklas, kai kurie iš jų tapo nuolatiniais partneriais.

Gimnazija nuolat palaikė ryšius su Pasvalio rajono savivaldybės švietimo įstaigomis, kuriant ir įgyvendinant bendrus renginius, konkursus, paskaitas, mokymus, skirtus ne tik Vaškų gimnazijos ugdytiniams, o kartu visai Vaškų seniūnijos bendruomenei. Mokiniai mokėsi bendrystės, lyderystės, kūrybinės drąsos, atsakomybės, patyrė buvimo kartu, solidarumo džiaugsmą. Bendradarbiavome su šalies mokyklomis. Mokyklas partneres kvietėme dalyvauti gimnazijos organizuojamuose renginiuose, vykome į šių mokyklų renginius. Bendradarbiavome su Specialiosios pedagogikos ir psichologijos centru patyčių prevencijos programos įgyvendinimo srityje, su asociacija ,,Trinus“, kuri teikė psichikos sveikatos prevencines paslaugas. Mokytojai organizuodami pamokas ne mokykloje bendradarbiavo su Pasvalio krašto muziejumi, Pakruojo rajono UAB „Dolomitas“, Kauno technologijos universiteto Panevėžio technologijų ir verslo fakultetu**,** Vilniaus edukologijos universitetu ir kt.

Dauguma baigusiųjų laidų mokinių tradiciškai palaikė ryšius su savo mokykla. Ugdymo karjeros veiklose aktyviai dalyvavo mūsų gimnaziją baigę mokiniai. Vyko prasmingas gimnazijos bendruomenės tarpusavio bendravimas ir bendradarbiavimas, dalykiniai ryšiai su kitomis institucijomis, Pasvalio r. Joniškėlio G. Petkevičaitės-Bitės gimnazijos mokytojais, pasidalinome gerąja gimnazijos ugdymo aplinkos kūrimo patirtimi su Norvegijos pedagogais.

**2.2. Ugdymo rezultatai.**

**2.2.1. Pagrindinio ugdymo pasiekimų patikrinimo rezultatai.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Metai** | **Dalyko pavadinimas** | **Mokinių skaičius** | **Dalyvavo**  **mokinių skaičius** | **Išlaikė** | | **Neišlaikė** | |
| **Mokinių skaičius** | **Procentai** | **Mokinių skaičius** | **Procentai** |
| 2016 | Lietuvių kalba | 16 | 15 | 15 | 100 | - | - |
| Matematika | 16 | 15 | 15 | 100 | - | - |
| 2017 | Lietuvių kalba | 25 | 25 | 25 | 100 | - | - |
| Matematika | 25 | 25 | 25 | 100 | - | - |
| 2018 | Lietuvių kalba | 18 | 18 | 18 | 100 | - | - |
| Matematika | 18 | 18 | 18 | 100 | - | - |

Bendras pagrindinio ugdymo pasiekimų pažangumo vidurkis lyginant su 2017 metais tiek lietuvių kalbos - 0,01, tiek matematikos - 0,76 pakito.

|  |  |  |
| --- | --- | --- |
| **Metai** | **Dalyko pavadinimas** | **Bendras vidurkis** |
|
| 2016 | Lietuvių kalba | 5,87 |
| Matematika | 4,68 |
| 2017 | Lietuvių kalba | 6,12 |
| Matematika | 4,76 |
| 2018 | Lietuvių kalba | 6,11 |
| Matematika | 4,00 |
| **Pokytis** | **Lietuvių kalba** | **-0,01** |
| **Pokytis** | **Matematika** | **-0,76** |

**2.2.2. Pagrindinio išsilavinimo įgijimas. Tolimesnė 10 klasės mokinių veikla.**

|  |  |  |  |
| --- | --- | --- | --- |
| **Metai** | **Bendras II(10) klasės mokinių skaičius** | **Gavo išsilavinimo pažymėjimus.**  **Mokinių skaičius** | **Gavo mokymosi pasiekimų pažymėjimus.**  **Mokinių skaičius** |
| 2016 | 16 | 15 | 1 |
| 2017 | 25 | 25 | - |
| 2018 | 18 | 18 | - |

2018 metais visi mokiniai gavo pagrindinio išsilavinimo pažymėjimus

Tolimesnė II(10) klasės mokinių veikla.

|  |  |  |  |  |  |
| --- | --- | --- | --- | --- | --- |
| **Metai** | **Bendras mokinių skaičius** | **Mokosi III(11) klasėje** | **Mokosi kitoje mokykloje** | **Dirba** | **Nesimoko, nedirba** |
| 2016 | 16 | 15 | - | - | 1 |
| 2017 | 25 | 16 | 7 | - | 1 |
| 2018 | 18 | 13 | 5 | - | - |
| Pokytis | 7 | 3 | 2 | - | - |

Baigę pagrindinio ugdymo programą vis daugiau mokinių pasilieka mokytis gimnazijoje.

**2.2.3. Valstybinių brandos egzaminų rezultatai*.***

|  |  |  |  |  |  |  |  |
| --- | --- | --- | --- | --- | --- | --- | --- |
| **Metai** | **Egzamino pavadinimas** | **Mokinių skaičius** | **Laikiusių egzaminus**  **mokinių skaičius** | **Išlaikė** | | **Neišlaikė** | |
| **Mokinių**  **skaičius** | **Procentai** | **Mokinių skaičius** | **Procentai** |
| 2016 | Lietuvių kalba | 14 | 5 | 5 | 100 | - | - |
| Anglų kalba | 14 | 5 | 4 | 80,0 | 1 | 20,0 |
| Biologija | 14 | 5 | 4 | 80,0 | 1 | 20,0 |
| Matematika | 14 | 6 | 5 | 83,0 | 1 | 17,3 |
| Istorija | 14 | 4 | 4 | 100 | - | - |
| Chemija | 14 | 1 | 1 | 100 | - | - |
| Geografija | 14 | 2 | 2 | 100 | - | - |
| **Metai** | **Egzamino pavadinimas** | **Mokinių skaičius** | **Laikiusių egzaminus**  **mokinių skaičius** | **Išlaikė** | | **Neišlaikė** | |
| **Mokinių**  **skaičius** | **Procentai** | **Mokinių skaičius** | **Procentai** |
| 2017 | Lietuvių kalba | 11 | 1 | 1 | 100 | - | - |
| Anglų kalba | 11 | 2 | 2 | 100 | - | - |
| Biologija | 11 | 4 | 3 | 75 | 1 | 25 |
| Matematika | 11 | 4 | 4 | 100 | - | - |
| Istorija | 11 | 3 | 3 | 100 | - | - |
| Chemija | 11 | 1 | 1 | 100 | - | - |
| Geografija | 11 | 4 | 4 | 100 | - | - |
| Informacinės technologijos | 11 | 3 | 1 | 33 | 2 | 67 |
| 2018 | Lietuvių kalba | 17 | 5 | 2 | 40 | 3 | 60 |
| Anglų kalba | 17 | 4 | 4 | 100 | - | - |
| Biologija | 17 | 3 | 3 | 100 | - | - |
| Matematika | 17 | 3 | 2 | 67 | 1 | 33 |
| Istorija | 17 | 3 | 2 | 67 | 1 | 33 |
| Informacinės technologijos | 17 | 2 | 2 | 100 | - | - |

Dauguma mokinių pasirinktus valstybinius brandos egzaminus išlaiko, tačiau prastai sekasi išlaikyti lietuvių kalbos ir literatūros valstybinį egzaminą.

**2.2.4. Vidurinio išsilavinimo įgijimas. Tolimesnė 12 klasės mokinių veikla.**

|  |  |  |  |
| --- | --- | --- | --- |
| **Metai** | **Bendras IV(12) klasės mokinių skaičius** | **Gavo brandos atestatus.**  **Mokinių skaičius** | **Gavo mokymosi pasiekimų pažymėjimus.**  **Mokinių skaičius** |
| 2016 | 14 | 13 | 1 |
| 2017 | 11 | 7 | 4 |
| 2018 | 17 | 17 | - |

Tolimesnė IV(12)klasės mokiniųveikla

|  |  |  |  |  |  |  |
| --- | --- | --- | --- | --- | --- | --- |
| **Metai** | **Bendras mokinių skaičius** | **Mokosi aukštojoje mokykloje** | **Mokosi profesinėje**  **mokykloje** | **Dirba** | **Tarnauja Lietuvos kariuomenėje** | **Nesimoko, nedirba** |
| 2016 | 14 | 4 | 8 | 1 | - | 1 |
| 2017 | 11 | 3 | 2 | 2 | 3 | 1 |
| 2018 | 17 | 1 | 10 | 4 | - | 2 |
| Pokytis | +6 | -2 | +8 | +1 | -3 | +1 |

**2.2.5. Kurso kartojimas**

Kurso kartoti palikti: 2016 m. - du mokiniai, 2017 m. - metais keturi mokiniai, 2018 m. - penki mokiniai. Daugėja mokinių, paliktų kartoti kursą.

**2.2.6. Mokinių dalyvavimas olimpiadų ir konkursų rajoniniuose, regioniniuose bei šalies etapuose.**

Mokinius tradicinėms mokyklos, rajono ir šalies olimpiadoms bei konkursams ruošė dalykų mokytojai.

|  |  |  |  |  |
| --- | --- | --- | --- | --- |
| **Eil. Nr.** | **Renginio pavadinimas** | **Dalyvavusių mokinių skaičius/ laimėtų prizinių vietų skaičius** | | |
| **Rajoninis etapas** | **Regioninis etapas** | **Šalies etapas** |
| 1. | Nacionalinis mokinių raštingumo konkursas ,,MAŽASIS DIKTANTAS“ 4–5 kl. mokiniams | 3/2 |  | 2/0 |
| 2. | Matematikos olimpiada ,,Du plius du kart du“ | 4/1 |  |  |
| 3. | Pasvalio rajono 8-oji gamtos mokslų olimpiada 5–8 klasėms | 5/1 |  |  |
| 4. | 6–8 klasių mokinių anglų kalbos olimpiada | 6/0 |  |  |
| 5. | 3-oji geografijos olimpiada ,,Mano gaublys‘‘ | 2/2 |  |  |
| 6 | 7-oji geografijos olimpiada ,,Mano gaublys‘‘ | 3/2 |  |  |
| 7. | 67-oji Lietuvos 5–8 klasių mokinių matematikos olimpiada | 10/2 |  |  |
| 8. | 67-oji Lietuvos mokinių matematikos olimpiada (9–12 kl.) | 3/1 |  |  |
| 9. | Pasvalio krašto XVI - asis jaunųjų matematikų konkursas | 5/1 |  |  |
| 10. | 30-oji Lietuvos mokinių geografijos olimpiada (9–12 kl.) | 2/0 |  |  |
| 11. | Lietuvos pradinukų matematikos olimpiada (3–4 kl.) | 4/1 |  | 1/0 |
| 12. | Dailyraščio rusų kalba konkursas 7–8 ir 9–10 kl. mokiniams | 4/3 |  |  |
| 14. | 51-oji Lietuvos mokinių biologijos olimpiada (9–12 kl.) | 3/0 |  |  |
| 15. | 55-oji Lietuvos mokinių chemijos olimpiada (9–12 kl.) | 5/0 |  |  |
| 16. | 50-asis Lietuvos mokinių jaunųjų filologų konkursas | 2/2 |  |  |
| 17. | Lietuvių kalbos ir literatūros olimpiada Lietuvos ir užsienio lietuviškų mokyklų mokiniams (9–12 kl.) | 5/0 |  |  |
| 18. | Lietuvos mokinių meninio skaitymo konkursas | 4/1 |  |  |
| 19. | Respublikinis anglų kalbos konkursas  (9–10 kl.) | 3/2 |  |  |
| 20. | Anglų kalbos meninio skaitymo konkursas „POETRY OUT LOUD“ | 3/2 |  |  |
| 21. | Lietuvos mokinių anglų kalbos olimpiada (11 kl.) | 3/0 |  |  |
| 22. | Pradinių klasių mokinių jaunųjų literatų konkursas ,,Kai plunksna prabyla“ | 5/1 |  |  |
| 23. | 8 klasės mokinių rusų (užsienio) kalbos olimpiada | 4/2 |  |  |
| 24. | 27-oji Lietuvos mokinių istorijos olimpiada (10–12 kl.) | 3/0 |  |  |
| 25. | Jaunųjų kompiuterininkų konkursas | 4/1 |  |  |
| 26. | 24-oji Lietuvos mokinių dailės olimpiada (8–12 kl.) | 4/2 |  |  |
| 27. | Rajoninis konkursas „Mes policijos bičiuliai“ (1–4 kl.) | 2/1 |  |  |
| 28. | Rajoninės krepšinio 3x3 varžybos (merginų ir vaikinų komandos) | 2/2 |  |  |
| 29. | Rajoninės štangos spaudimo varžybos (komanda) | 1/1 |  |  |
| 30. | Rajoninės 5x5 mergaičių krepšinio varžybos (komanda) | 1/1 |  |  |
| 31. | Rajoninės plaukimo varžybos (individualios) | 2/2 |  |  |
| 32. | Rajoninės bėgimo kroso estafetės varžybos (komandinė) | 1/1 |  |  |
| 33. | Rajoninės lengvosios atletikos varžybos | 17/5 |  |  |
| 34. | Rajoninės kroso varžybos policijos taurei laimėti | 4/4 |  |  |
| 35. | Rajoninės jėgos trikovės varžybos | 4/1 |  |  |
| 36. | Rajoninės kvadrato 5–6 kl. varžybos (mergaičių ir berniukų komandos) | 2/1 |  |  |
| 37. | Zoninės krepšinio 5x5 varžybos (merginų komanda) |  | 1/1 |  |
| 38. | Respublikinės lengvosios atletikos varžybos „Adamkiada“ (60 m bėgimas) |  |  | 9/1 |
| 39. | Respublikinės bėgimo varžybos „Vaškai-Velniakalnis-Vaškai“ |  |  | 5/5 |
| 40. | Panevėžio krašto 5–9 klasių jaunųjų matematikų 24-oji olimpiada |  | 1/1 |  |
| 41. | Tarptautinis kompiuterinių atvirukų konkursas ,,Tau, mamyte“ |  |  | 4/1 |
| 42. | Kompiuterinių atvirukų konkursas ,,Žiemos fantazija“ |  |  | 4/0 |
| 43. | Kompiuterinių atvirukų konkursas ,,Kalėdų pasaka“ |  |  | 6/3 |
| 44. | Integruotas matematikos ir informacinių technologijų piešinių konkursas „PIEŠINYS = MATEMATIKOS UŽDAVINYS“ |  |  | 4/1 |
| 45. | Lietuvos vaikų ir moksleivių televizijos konkursas „Dainų dainelė 2018“ II etapas |  | Padėkos raštas |  |
| 46. | VIII respublikinis vaikų ir jaunimo konkursas „Tirlytis“ (skudučių ansamblis) |  |  | I laipsnio laureato diplomas |
| 47. | Respublikinis moksleivių instrumentinio folkloro festivalis „Čirpynė-2018“ (skudučių ansamblis) |  |  | Padėkos raštas |
| 48. | Respublikinis kūrybinis konkursas „Spalviukų šalyje“ |  | 13/1 |  |
| 49. | Kūrybinės raiškos konkursas „Eilėraščio menas ir jo interpretacija“ |  | 1/1 |  |
| 50. | Č. Kudabos geografijos konkursas |  |  | 3/0 |

**2.3. Specialiųjų ugdymosi poreikių turinčių mokinių ugdymas**

Specialiųjų ugdymosi poreikių (toliau - SUP) turinčių mokinių skaičius 2016, 2017 ir 2018 metais.

|  |  |  |  |
| --- | --- | --- | --- |
| **Metai** | **2016** | **2017** | **2018** |
| SUP turinčių mokinių skaičius | 53 (6 mokiniai, turintys intelekto sutrikimą) | 47 (5 mokiniai, turintys intelekto sutrikimą) | 42 (3 mokiniai, turintys intelekto sutrikimą) |
| Pagalba buvo teikta | 42 | 41 | 37 |

SUP turinčių mokinių skaičius per pastaruosius 3 metus sumažėjo 11. Mokiniai mokomi lietuvių kalbos ir matematikos dalykų po kartą per savaitę. Kalbos ir kalbėjimo sutrikimų turinčių mokinių skaičius yra didesnis. Vaikai, turintys kalbos ir kalbėjimo sutrikimų, gauna pagalbą jau ir ikimokyklinėje grupėje. Gimnazijoje nuo 2017 metų rugsėjo mėn. logopedo etato skaičius išaugo iki 1,25.

|  |  |  |  |
| --- | --- | --- | --- |
| **Metai** | **2016** | **2017** | **2018** |
| Kalbos ir kalbėjimo sutrikimų turinčių mokinių skaičius | 78 | 81 (su ikimokyklinio, priešmokyklinio, pradinio ir pagrindinio ugdymo vaikais) | 98 (su ikimokyklinio, priešmokyklinio, pradinio ir pagrindinio ugdymo, Tetirvinų ikimokyklinio ugdymo skyriaus vaikais) |
| Pagalba buvo teikta | 61 | 70 | 80 |

2016 metais buvo organizuota - 12, 2017 metais - 14, o 2018 metais - 10 Vaiko gerovės komisijos posėdžių. VGK tinkamai inicijuoja aktualius sprendimus dėl mokinių elgesio, asmeninės atsakomybės bei tarpusavio paramos, padeda spręsti pamokų lankomumo, elgesio ir drausmės, žemos mokymosi motyvacijos problemas. Į Vaiko gerovės komisijos sudarymo ir jos darbo organizavimo tvarkos aprašą integruotas Krizių valdymo skyrius. Vykdyta mokytojų, dirbančių su mokiniais, turinčiais specialiųjų ugdymo(si) poreikių, darbo stebėsena el. dienyne.

Gimnazijoje tinkamai teikta visokeriopa pagalba. Pagalbos mokiniui specialistai lanksčiai bendravo ir padėjo vieni kitiems, dalinosi patirtimi VGK, rajone ir respublikoje. Specialioji pedagogė, paveikiai bendraudama su dalykų mokytojais, tinkamai juos konsultavo, kaip pritaikyti ir individualizuoti programas. Tikėtina, kad mokytojai dar tikslingiau nukreips konkrečią veiklą į kiekvieno mokinio mokymosi poreikių tenkinimą, geriau susies teoriją su gyvenimo praktika, taikys diferencijavimo, individualizavimo ir personalizavimo metodus. Reiktų SUP turintiems mokiniams individualią pagalbą teikti išskirtinai skiriant užduotis, atitinkančias kiekvieno mokinio gebėjimus, labiau skatinti ir palaikyti juos. Du kartus per metus (sausio ir birželio mėn.) buvo aptariami SUP turinčių mokinių ugdymosi rezultatai, jų metiniai pasiekimai, įvertinimai. 2017 ir 2018 metų birželio mėnesį analizuoti kiekvieno SUP turinčio mokinio asmeninės pažangos stebėjimo rezultatai, tartasi dėl jų gerinimo.

Kasmet specialioji pedagogė organizuoja tradicinius renginius: rajoninę matematikos olimpiadą, rajoninius ir respublikinius kūrybinius konkursus SUP turintiems mokiniams. Kasmet dalyvauta respublikinėse mokinių ir mokytojų konferencijose Šiaulių universitete, rajoniniuose renginiuose. 2016 metais dalyvauta rajoniniame integruotų veiklų projekte. Veikdami neformalioje veikloje mokiniai įgyja daugiau pasitikėjimo savimi, didėja mokymosi motyvacija, atsiranda naujos bendravimo formos, plečiasi interesai ir gebėjimai. Tradiciškai organizuotos atviros dienos tėvams „Mokomės kartu“, kurių metu tėvai susipažino su savo vaikų ugdymo procesu, išmoko teikti tęstinę pagalbą namuose. 5-6 metų vaikai dalyvauja ilgalaikiame projekte „Žaidimai moko“, kuris pradėtas vykdyti 2018 m. spalio mėn. 1 d. ir bus baigtas 2019 m. balandžio 1 d.

**2.4. Neformalusis ugdymas**

2.4. Neformalusis ugdymas

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Kriterijaus pavadinimas** | **2015 m.** | **2016 m.** | **2017 m.** | **2018 m.** | **Pokytis** |
| 1. | Neformaliojo ugdymo val. sk. pagal ugdymo planą/kiek skirta faktiškai | 29/29 | 30/30 | 29/28 | 29,5/29,5 | +1,5 |
| 2. | Būrelių skaičius | 24 | 24 | 23 | 25 | +2 |
| 3. | Mokinių, lankančių būrelius, skaičius /dalis proc. | 168/ 71 proc. | 163/ 69 proc. | 180/ 75 proc. | 162/74 | -1 proc. |
| 4. | Lankančių neformaliojo ugdymo užsiėmimus ne mokykloje mokinių skaičius / dalis proc. | 18/8 proc. | 98/41 proc. | 87/36 proc. | 97/44 proc. | +8 proc. |

Lentelės *4 eilutėje* nuo 2016 metų ženkliai padidėjęs mokinių lankančių neformaliojo ugdymo užsiėmimus ne mokykloje skaičius dėl Neformaliojo vaikų švietimo vykdomų programų.

Neformaliojo ugdymo būrelių veiklose mokiniai ugdomi puoselėti lietuvių liaudies tradicijas, lavinti muzikinius gebėjimus. Šioje veikloje ryškiausias laimėjimas buvo skudučių ansamblio įvertinimas respublikiniuose konkursuose ,,Tirlytis“ ir ,,Čirpynė 2018“. Kanklininkių ansamblis dalyvavo Vaškų kultūros namų ir Vaškų krašto bendruomenės organizuotuose renginiuose ,,Vaškai - mažoji kultūros sostinė 2018“. Vokalinis ansamblis dalyvavo ,,Dainų dainelės“ zoniniame ture. Mokinių pageidavimu įkurtas dramos būrelis, kurį pasirinko nemažas skaičius teatro mylėtojų. Dramos būrelio mokiniai pristatė kalėdinio spektaklio premjerą ,,Simo sapnas“, pradžiuginęs ir šventinę nuotaiką padovanojęs gimnazijos bendruomenei. Neformaliojo ugdymo veiklose mokiniai skatinami kuo daugiau prisidėti kuriant edukacines aplinkas ir išnaudoti jas įvairiose veiklose. Viena iš ryškiausių ir didžiausių veiklų - tai tęstinis projektas „Vaiskrūmyno ir vaismedyno tako įrengimas“, kurio metu buvo plėtojamas gimnazijos vaistažolyno ir vaiskrūmyno įrengimas, šis projektas ir toliau dar yra tęsiamas. Pažymint Lietuvos šimtmetį, gimnazijos mokiniai kūrė ir apipavidalino mokyklos erdves teminiais karpiniais, skirtais Lietuvos šimtmečiui. Šiai gražiai sukakčiai paminėti buvo surengtas ne vienas renginys, dalyvauta įvairiose atminimo akcijose, kaip ,,Šimtas žodžių Lietuvai“, Vaškų kultūros namų bendradarbiavimo renginyje ,,Pasveikink Lietuvą“. III g klasės mokiniai pristatė metų projektines veiklas, kurios buvo įsimintinos ir vertingos savo įvairove. Buvo pristatyta nemažai meninę reikšmę turinčių darbų: projektinis darbas ,,Lietuviškos dainos konkursas‘‘, skirtas Lietuvos šimtmečiui, renginys gimnazijos mažiesiems mokinukams ,,Velykų rytą lelija pražydo“, edukacinė projektinė veikla ,,(Ne)pamiršta žymių žmonių tėviškė – Dovydai“, mokomąją-edukacinę išliekamąją vertę turintys projektai „Matematika kitaip“, ,,Vaškų gimnazijos aplinkoje augančių medžių ir krūmų aprašai ir jų statistinis pasiskirstymas“; technologijų darbai puošia gimnazijos interjerą, atlikti tyrimai literatūrinėmis ir gamtamokslinėmis temomis, vykdytas tęstinis, jau tradicija tapęs kūno kultūros projektas ,,Tarpklasinės krepšinio varžybos“ ir ,,Žvaigždžių diena“.

Gimnazijoje aktyvus sportinis judėjimas. Mokiniai atstovavo mūsų gimnazijai įvairiose sportinėse varžybose, respublikinėje sporto ir meno šventėje ,,Adamkiada“ ir pasiekė aukštų sportinių rezultatų.

**2.5. Mokinių sveikatos priežiūra gimnazijoje**

Siekiant pagerinti mokinių sveikatą ir mitybą, ugdant pieno gaminių ir vaisių vartojimo įpročius, gimnazijoje skatinamas pieno produktų ir vaisių vartojimas. Gimnazija dalyvauja programose „Pienas vaikams“ ir „Vaisių vartojimo skatinimas mokykloje“. Gimnazijoje vyko daug renginių sveikatos stiprinimo, sveikos gyvensenos ir ligų prevencijos klausimais.

|  |  |  |  |
| --- | --- | --- | --- |
| **El. Nr.** | **Renginys** | **Renginių skaičius** | **Tikslinė grupė** |
| 1. | **Sveikatos sauga ir stiprinimas, bendrieji sveikos gyvensenos ir ligų prevencijos klausimai:** | | |
| Viktorina „Augu sveikas ir stiprus‘‘ | 2 | 6– 7 kl. mokiniai |
| Viktorina „Sveikata - brangiausias turtas‘‘ | 3 | 1– 8 kl. mokiniai |
| Sveikatos valandėlė „Mokinio darbo ir poilsio rėžimas“ | 4 | 1–4 kl. mokiniai |
| Sveikatos valandėlė „Sveika gyvensena“ | 2 | 1–4 kl. mokiniai |
| „Sveikiausio klasės mokinio rinkimai“ | 1 | 1 kl. mokiniai |
| Sveikatos valandėlė „Vanduo - draugas ar priešas?“ | 3 | 1–8 kl. mokiniai |
| Sveikatos valandėlė „Įvertink triukšmą ir sužinok, kaip tau kenkia triukšmas “ | 2 | 1–4 kl. mokiniai |
| Valandėlė ,,Europos supratimo apie antibiotikus dienai paminėti‘‘ | 2 | 1–4 kl. mokiniai |
| Sveikatos valandėlė „Kaip išvengti peršalimo ligų“ | 2 | 1–8 kl. mokiniai |
| Sveikatos valandėlė „Taisyklinga laikysena – tai ne tik graži išvaizda, tačiau ir geros sveikatos garantas“ | 2 | 1–4 kl. mokiniai |
| Sveikatos valandėlė „Ką nešioji ant pečių“ | 4 | 1–8, I-IV kl. mokiniai |
| Akcija „Įvertink triukšmą mokykloje ir sužinok, kaip jį gali sumažinti“ | 2 | 1–8, I-IV kl. mokiniai |
| Akcija Pasaulinei regėjimo dienai paminėti „Pasitikrink akis ir išmok akių mankštą“ | 1 | 1–8; I-IV kl. mokiniai |
| Akcija „Ką nešioji ant pečių“ | 1 | 1–8; I-IV kl. mokiniai |
| 2. | **Svei­ka mi­ty­ba ir nutukimo prevencija:** | | |
| Visuomenės sveikatos biure viktorina „Sportuoju ir sveikai maitinuosi“ | 1 | 8 kl. mokiniai |
| Sveikatos valandėlė „Vitaminai mano draugai“ | 1 | 1–4 kl. mokiniai |
| Viktorina „Ar pažįsti vaistažoles“ | 1 | 1–4 kl. mokiniai |
| Sveikatos valandėlė „Mokinių mityba“ | 1 | 1–4 kl. mokiniai |
| Užsiėmimas „Sukurk svajonių arbatą“ | 1 | 1–4 kl. mokiniai |
| Sveikatos valandėlė „Pasinerk į vaistažolių pasaulį“ | 1 | 1–4 kl. mokiniai |
| Netradicinė pamoka visuomenės sveikatos biure „Pažvelk į sveikatai nepalankų maistą iš arčiau“ | 1 | 8 kl. mokiniai |
| Diskusija „Rinkimės sveikatai palankų maistą“ | 2 | 5–8, I–IV kl. mokiniai |
| Paskaita „Sveikatai palanki mityba“ | 1 | 6 kl. mokiniai |
| Užsiėmimas „Sveiko maisto degustacija“ | 1 | 1 –4 kl. mokiniai |
| *3.* | **Fi­zi­nis ak­ty­vu­mas:** | | |
| Užsiėmimas „Išbandyk basakojų taką“ | 1 | 1–4 kl. mokiniai |
| Viktorina – estafetės „Judu – sveikas esu“ | 1 | 1–4 kl. mokiniai |
| Užsėmimas „Pingvinukų mankšta“ | 4 | 1–4 kl. mokiniai |
| Užsiėmimas „Mankšta su Robotuku“ | 4 | 1–4 kl. mokiniai |
| Sveikatos valandėlė „Sportuoju ir augu sveikas“ | 2 | 5–8, I–IV kl. mokiniai |
| 4. | **Psi­chikos svei­ka­ta (smurto, savižudybių prevencija, stre­so kontrolė ir kt.):** | | |
| Projektas ,,Trinus“ | 2 | 8 kl. mokiniai |
| Diskusija „Kaip įveikti stresą“ | 2 | 5–8, I–IV kl. mokiniai |
| 5. | **Aplinkos sveikata:** | | |
| Diskusija „Aplinkos poveikis sveikatai“ | 2 | 5-8 kl. mokiniai |
| Diskusija „Oro taršos mažinimas“ | 2 | 5-8 kl. mokiniai |
| 6. | **Rūkymo, alkoholio ir narkotikų vartojimo prevencija:** | | |
| Sveikatos valandėlė „Tabakas žudo" | 1 | 5-8 kl. mokiniai |
| Sveikatos valandėlė „Rūkymo žala” | 2 | 5-8 kl. mokiniai |
| Sveikatos valandėlė „Alkoholio ir narkotikų žala augančiam organizmui“ | 2 | 5-8 kl. mokiniai |
| Akcija Pasaulinei dienai be tabako prisiminti „Obuolys vietoj cigaretės“ | 1 | 1-8 kl. mokiniai ir gimnazijos bendruomenė |
| 7. | **Lytiškumo ugdymas, AIDS ir lytiškai plintančių ligų prevencija:** | | |
| Sveikatos valandėlė „AIDS: geriau žinoti nei sirgti“ | 1 | 8 kl. mokiniai |
| Sveikatos valandėlė „Paauglystės iššūkiai“ | 1 | 8 kl., I g kl. mokiniai |
| Sveikatos valandėlė „Gyvybės pradžia- nuotykis ar atsakomybė“ | 2 | I – IV g. kl. mokiniai |
| Integruota biologijos pamoka „Tik subrendęs žmogus gali susilaukti palikuonių“ | 1 | 6 kl. mokiniai |
| 8. | **Tuberkuliozės profilaktika:** | | |
| Sveikatos valandėlė „Tuberkuliozės profilaktika, asmens ir aplinkos higiena “ | 2 | 4 – 8 kl. mokiniai |
| Diskusija „Tuberkuliozė šiandien“ | 2 | 4 – 8 kl. mokiniai |
| 9. | **Užkrečiamųjų ligų profilaktika, asmens higiena:** | | |
| Akcija „Švaros misija“ | 6 | Darželinukai,  Ikimokyklinukai,  1–8 kl. mokiniai |
| Sveikatos valandėlė „Mokinio asmens higiena“ | 2 | 4 kl. mokiniai |
| Sveikatos valandėlė „Žmogaus kūno parazitai“ | 2 | 4–7 kl. mokiniai |
| Užsiėmimas „Švarios rankytės – sveiki vaikučiai“ | 2 | 1–4 kl. mokiniai |
| 10. | **Ėduonies profilaktika ir burnos higiena:** | | |
| Sveikatos valandėlė „Svečiuose pas voveriuką Baltadantį “ | 1 | 1–4 kl. mokiniai |
| Diskusija „Noriu turėti baltus dantukus“ | 2 | 1–4 kl. mokiniai |
| 11. | **Kraujotakos sistemos ligų profilaktika:** | | |
| Akcija Pasaulinei širdies dienai paminėti „Pasitikrink  sveikatą“ | 1 | 1-8 kl. mokiniai ir gimnazijos bendruomenė |
| 12. | **Traumų ir nelaimingų atsitikimų prevencija:** | | |
| Sveikatos valandėlė „Žiemos pavojai“ | 1 | 1–4 kl. mokiniai |
| Sveikatos valandėlė „Vanduo- draugas ar priešas?“ | 4 | 1–4 kl. mokiniai |
| Sveikatos valandėlė „Skendimų prevencija“ | 3 | 5–8 kl. mokiniai |
| Sveikatos valandėlė „Saugus elgesys stovykloje“ | 1 | 1–4 kl. mokiniai |
| Pasaulinei eismo nelaimių dienai atminti akcija „Būk matomas“ | 1 | 1–4 kl. mokiniai |
| Sveikatos valandėlė „Saugus elgesys gatvėje“ | 4 | 1–4 kl. mokiniai |
| 13. | **Onkologinių ligų profilaktika:** | | |
| Diskusija „Ar man reikia skiepytis nuo žmogaus papilomos viruso?“ | 2 | 11 metų mergaitės |

**2.6. Mokinių lankomumas, prevencinės veiklos organizavimas.**

Lankomumo, pažangos elgesio problemos aptartos Vaiko gerovės komisijos posėdžiuose, kuriuose dalyvavo mokiniai, jų tėvai, klasių auklėtojai, mokytojai, Pasvalio socialinių paslaugų centro socialiniai darbuotojai, taip pat buvo organizuojamos individualios konsultacijos. Bendraujant ir bendradarbiaujant su tėvais, socialiniais darbuotojais buvo ieškoma būdų, kaip spręsti kylančias problemas. Kartu su Pasvalio socialinių paslaugų centro socialiniais darbuotojais buvo aplankytos šeimos, kurių vaikai nelanko gimnazijos, turi elgesio, pažangumo problemų, ieškota bendrų sprendimų.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pastarieji dveji mokslo**  **metai** | **Vidutiniškai 1 mokinys per mokslo metus praleido iš viso pamokų** | | | | | **Vidutiniškai 1 mokinys per mokslo metus praleido pamokų dėl nepateisinamų priežasčių** | | | | |
| **Vidutiniškai** | **1–4 kl.** | **5–8 kl.** | **I–II kl.** | **III–IV kl.** | **Vidutiniškai** | **1–4 kl.** | **5–8 kl.** | **I–II kl** | **III–IV kl.** |
| 2015–2016 | 46,9 | 13,7 | 53,3 | 53,0 | 67,7 | 8,4 | 0,26 | 7,1 | 8,0 | 18,3 |
| 2016–2017 | 53,0 | 15,2 | 56,0 | 65,9 | 75,1 | 12,3 | 0,76 | 13,7 | 18,4 | 16,7 |
| 2017–2018 | 61,6 | 11,4 | 70,7 | 90,6 | 79,2 | 14,5 | 0,07 | 15,7 | 27,7 | 17,1 |
| Pokytis | +8,6 | -3,8 | +14,7 | +24,7 | +4,1 | +2,2 | -0,69 | +2.0 | +9,3 | -0,4 |

1–4 klasių mokinių lankomumas yra geras. Šio koncentro mokiniai dažniausiai pamokas praleidžia dėl ligos. 5–8, I–IV gimnazinių klasių mokinių didžioji dalis praleistų pamokų taip pat yra dėl ligos bei pavienių mokinių ugdymo įstaigos nelankymas.

Iš lentelės duomenų pastebima, kad lankomumas suprastėjo 5–8 ir I–IV gimnazinių klasių koncentruose. Didelę įtaką daro tai, kad dalis mokinių yra iš socialiai apleistų šeimų. Nėra užtikrinamos geros namų sąlygos, mokinys dažnai pateisina pamokų nelankymą nenoru ar nepasiruošimu pamokoms. Pirmiausia dėl mokinio neigiamų poelgių su juo vyksta individualus pokalbis. Nesikeičiant situacijai, šie mokiniai yra kviečiami į Vaiko gerovės komisijos susirinkimą. Taip pat susirinkimuose aptariamos mokinių sėkmės ir nesėkmės, paramos, pagalbos, mokinio elgesio koregavimo būdai. 5–8 ir I–II gimnazinių klasių koncentruose pastebimas didelis neigiamas pokytis, tokį rezultatą įtakojo keli mokiniai, kurie praleido daug pavienių pamokų. Mokiniams ir jų tėvams nepadėjo motyvuoti individualūs pokalbiai, tėvai kartu su vaikais buvo nukreipti konsultacijai pas psichologą, kelis kartus problema svarstyta Vaiko gerovės komisijos posėdžiuose, kreiptasi pagalbos į Pasvalio socialinių paslaugų centro atvejo vadybą, tačiau teigiamo rezultato nei viena iš minėtų priemonių nedavė.

Kiekvieną dieną mokinių lankomumas yra stebimas. Pastebėjus, kad mokinio nėra paskutinėse pamokose, nedelsiant yra pranešama tėvams, kad jo vaiko nėra ugdymo įstaigoje, jei tai yra socialiai remtinos šeimos, tai informuojamos ir socialinės darbuotojos, kurios dirba su šeimomis. Dažniausiai su vaikais ir tėvais pasirašome trišalę gero elgesio sutartį. Ji garantuoja laikytis numatytų taisyklių ir įsipareigojimų. Sutartį pasirašo tėvas, mokinys, auklėtojas stebint socialiniam pedagogui.

Gimnazijoje vyko daug tradicinių renginių, skirtų ugdyti mokinių ir mokytojų bendravimą bei bendradarbiavimą. 2016–2017 m. m. vykdėme tęstinę prevencinę programą – OLWEUS programos kokybės užtikrinimo sistemą (OPKUS). 2018–2019 m. m. tęsiame prevencinę programą - OLWEUS programos kokybės užtikrinimo sistemą (OPKUS). Dalyvaudami šiose programose mokiniai ir mokytojai įgijo daugiau socialinių kompetencijų, sumažėjo neigiamų poelgių, mokiniai gebėjo atskirti patyčių formas, jas stabdyti bei ieškoti pagalbos. Kiekvienais mokslo metais organizuojame „Savaitę be patyčių“, Tolerancijos dieną, Europos judriąją savaitę, AIDS dieną, Antikorupcijos dieną. Šie renginiai skatino ugdyti pakantumą, gebėjimą suprasti kitus, pagalbą, kantrybę. Bendradarbiavome su Pasvalio policijos komisariato Bendruomenės pareigūnais, kurie pradinukams įteikė atšvaitus, parengė informaciją dėl pirotechnikos naudojimo, organizavome prevencinę pamoką ,,Pozityvus elgesys ir atsakomybė“, kurios metu vyko diskusija paaugliams aktualiais rūkymo ir alkoholio žalos klausimais. Taip pat kartu su Pasvalio rajono Švietimo pagalbos tarnyba organizavome rajoninį renginį „Draugo diena“, kurio tikslas - sutelkti mokinių bendruomenę, skatinti draugiškumą, pakantumą, toleranciją ir pagalbą vienų kitiems. Bendradarbiaudami su Pasvalio švietimo pagalbos tarnyba dalyvavome renginyje „Be patyčių 2018“ , kurio metu mokiniai žiūrėjo prevencinį filmą, po to aptarė pagrindines jo mintis. Vykdėme projektą „Sveika mokykla“, kuris buvo orientuotas į sveiką mokinių gyvenseną. 2017 m. projektas buvo skirtas vaismedžių, vaiskrūmių sodinimui, 2018 m. - vaismedžių, vaiskrūmių takų įrengimui, vabzdžių namelio įkūrimui. Taip pat buvo paminėta Pasaulinė smurto prieš vaikus prevencinė diena, mokiniai ant Tolerancijos rakto kabino po geltoną kaspinėlį, kuris simbolizavo taiką, saugumą ir ramybę. Gegužės mėnesį vyko akcija „Obuolys vietoj cigaretės“, skirta paminėti Pasaulinei dienai be tabako. Gimnazijoje prevencinę veiklą vykdė asociacija „Trinus“, kurios tikslas- stiprinti mokinių emocinę būklę, asmeninį pasitikėjimą, tarpusavio ryšį, bendradarbiavimą.

**2.7. Dalyvavimas projektuose**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Projekto pavadinimas** | **Gauta lėšų ir panaudota, tūkst.Eur** | | | **Pokytis, tūkst.Eur** |
| **2016 m.** | **2017 m.** | **2018 m.** |
| 1. | „Sveika mokykla“ | 0,53 | 0,75 | 0,8 |  |
| 2. | „Jaunųjų gidų mokykla“ | 0,4 | 0,5 |  |  |
| 3. | „Lietuviškos dainos konkursas“ | 0,25 |  |  |  |
| 4. | „Sportas- mūsų draugas“ | 0,27 |  |  |  |
| 5. | „Judu- sveikas esu“ |  | 0,37 |  |  |
| 6. | „Vaiskrūmyno ir vaismedyno tako įrengimas“ |  | 0,6 |  |  |
| 7. | „Vasara su sportu ir gamta“ |  |  | 0,3 |  |
| 8. | „Visi ką nors gali“ |  |  | 0,5 |  |
| **Projektinės lėšos, iš viso:** | | 1,45 | 2,22 | 1,6 | +0,15 |

**2.8. Bendradarbiavimas su vietos bendruomene, kitomis įstaigomis bei institucijomis**

Gimnazija vis glaudžiau bendradarbiauja su Vaškų Kultūros centru, Vaškų krašto bendruomene, seniūnija, bažnyčia, kartu planuoja ir nuolat organizuoja tradicines šventes, renginius visai Vaškų bendruomenei. Gimnazija atvira kaimo jaunimui, siūlomos galimybės užsiimti aktyvia saviraiška, naudotis gimnazijos patalpomis ir sporto sale.

Gimnazija nuolat bendradarbiauja su rajono ir šalies įstaigomis: Pasvalio krašto muziejumi, Pasvalio Mariaus Katiliškio biblioteka, Vaiko teisių apsaugos skyriumi, Pasvalio rajono policijos komisariatu, Švietimo pagalbos tarnyba, Petro Vileišio gimnazija, Butrimonių gimnazija ir kitomis mokyklomis.

Glaudžiai bendradarbiaujama su buvusiais mokyklos mokiniais. Jie kviečiami į renginius, skirtus būsimos profesijos pasirinkimo ir kitais klausimais.

**2.9. Vadovo indėlis tobulinant mokyklos veiklą ir iniciatyvos rajono visuomeninėje kultūrinėje veikloje.**

Įgyvendinant veiklos tikslus ir uždavinius gimnazijos darbas buvo organizuotas vadovaujantis gimnazijos 2017–2019 m. strateginiu planu, 2018–2019 m. m. ugdymo planu, 2018 m. gimnazijos veiklos planu. Ugdymo proceso valdymas buvo vykdomas vadovaujantis švietimą reglamentuojančiais teisės aktais, gimnazijos nuostatais, darbo tvarkos taisyklėmis. Sėkmingai dirbo Gimnazijos taryba, Mokytojų taryba, Metodinė taryba, Mokinių taryba, gimnazijos veiklos kokybės įsivertinimo, metinio veiklos ir ugdymo planų rengimo, naujos redakcijos darbo tvarkos taisyklių rengimo, įvairių projektų vykdymo darbo grupės, mokytojų ir pagalbos mokiniui specialistų atestacijos, gimnazijos Vaiko gerovės, turto inventorizavimo ir nurašymo, technologijų mokyklinio brandos egzamino ir pagrindinio ugdymo pasiekimų patikrinimo vykdymo ir vertinimo ir kt. komisijos. Nuolat buvo teikiama informacija ir konsultacinė pagalba gimnazijos savivaldos institucijoms. Įgyvendinant ugdymo planą buvo užtikrinamos lygios galimybės įvairių poreikių mokiniams, sudaromos sąlygos mokinių individualių poreikių ir gebėjimų tenkinimui, inicijuota mokinių kultūrinė–pažintinė, ugdymo karjerai veikla, analizuojami mokinių ugdymo(si) ir pamokų lankomumo rezultatai, vykdomas individualios mokinio pažangos stebėjimas, analizuojama individualių lūkesčių ir pasiekimų dermė. Dedamos pastangos gerinti ugdymo kokybę, pamokų lankomumą. Apie vykstančius pokyčius sistemingai buvo informuojami mokinių tėvai, bendruomenė.

Tikslingai planuotas pedagogų profesinis tobulėjimas, dalyvautaprojekte ,,Bendrojo ugdymo mokytojų bendrųjų ir dalykinių kompetencijų tobulinimas“ Nr. 09.4.2-ESFA-V-71502-0001 ,,Mini mokymuose“. Kvalifikacijos tobulinimas buvo planuojamas atsižvelgiant į išorės veiklos kokybės vertinimo, įsivertinimo rezultatus, mokinių pasiekimus, kylančias problemas, derinta su mokytojų individualiais poreikiais, atsižvelgta ir į nacionalinius pedagogų kvalifikacijos tobulinimo prioritetus. Kvalifikacijos tobulinimas buvo planuojamas orientuojantis ne tik į mokinių akademinius pasiekimus, bet ir į emocinę bei socialinę vaiko gerovę gimnazijoje. Gimnazijos veikla buvo organizuojama demokratiškai, pripažįstant kitų gimnazijos bendruomenės narių teisę priimti sprendimus, buvo rūpinamasi psichologiniu gimnazijos klimatu, kuriama palanki kaitai bei bendradarbiavimu grįsta gimnazijos kultūra, skatinama nuolat tobulėti, siekiama išsikeltų uždavinių įgyvendinimo ir nuolatinio veiklos tobulinimo.

Vykdant mokytojų veiklos stebėseną skatinama, kad ugdymas vyktų įvairiose aplinkose, kad būtų naudojami mokinių vertinimo ir įsivertinimo instrumentai, kad mokiniai būtų ugdomi pagal gebėjimus ir poreikius. Sudarytos sąlygos mokiniams dalyvauti įvairiose veiklose, kuriose jie pademonstravo gerus pasiekimus rajoninėse olimpiadose, varžybose, konkursuose. Neformalusis švietimas gimnazijoje buvo organizuojamas atsižvelgiant į individualius mokinių poreikius ugdytis meninius, sportinius ir kt. gebėjimus. Buvo plėtojama mokinių saviraiška, skatinanti pilietines iniciatyvas bei tradicijų puoselėjimą. Daug dėmesio gimnazijoje buvo skirta renginiams, susijusiems su Lietuvos valstybingumo šimtmečiu. Buvo organizuojami tradiciniai ir netradiciniai renginiai, dalyvauta parodose, akcijose, konkursuose. Rezultatas: didėjo mokinių aktyvumas, poreikis dalyvauti gimnazijos bendruomenės gyvenime, buvo kuriamas teigiamas gimnazijos įvaizdis.

Apie gimnazijoje vykdomas veiklas nuolat buvo informuojama gimnazijos internetinėje svetainėje. Didelis dėmesys buvo skiriamas gimnazijos edukacinei aplinkai: ugdymo aplinkos gerinimui ir funkcionaliam edukacinės aplinkos išnaudojimui, saugios, sveikos, higienos reikalavimus atitinkančios ugdymo aplinkos kūrimui.

Buvo rūpinamasi kuo efektyvesniu paskirtų asignavimų panaudojimu. Atnaujinama ir stiprinama gimnazijos materialinė bazė. Lyginant su paėjusiais metais, diegiama daugiau naujų informacinių technologijų, įsigyta mokomųjų priemonių, vadovėlių, suremontuota biblioteka, įsigyta naujų baldų.

Buvo inicijuoti projektų rengimai, organizuoti bendri renginiai su kitomis mokyklomis, kartu su Vaškų krašto bendruomene aktyviai dalyvauta ,,Vaškai – mažoji Lietuvos kultūros sostinė“ renginiuose. Buvo palaikomi glaudūs ryšiai su gimnazijos rėmėjais, kitomis institucijomis.

**3. GIMNAZIJOS APRŪPINIMAS**

**3.1. Gimnazijos biudžetas**

|  |  |  |  |  |
| --- | --- | --- | --- | --- |
| **Išlaidų pavadinimas** | **Gauta lėšų ir panaudota, tūkst. Eur** | | | **Pokytis, tūkst.Eur** |
| **2016 m.** | **2017 m.** | **2018 m.** |
| Darbo užmokestis | 303,3 | 314,3 | 341,0 | +37,7 |
| Socialinis draudimas | 93,7 | 96,4 | 104,4 | +10,7 |
| Vadovėliai | 3,4 | 5,1 | 8,0 | +4,6 |
| Mokymo priemonės | 7,5 | 26,0 | 29,8 | +22,3 |
| Komandiruotės | 0,1 | 0,6 | 0,2 | +0,1 |
| Kvalifikacijos kėlimas | 1,5 | 2,2 | 2,5 | +1,0 |
| Pažintinė veikla ir IT | 1,4 | 1,6 | 2,4 | +1,0 |
| Socialinė parama | 0,4 | 0,8 | 1,0 | +0,6 |
| IMT įsigijimas | 0,0 | 13,1 | 3,5 | +3,5 |
| **Mokinio krepšelio lėšos, iš viso:** | **411,3** | **460,1** | **492,8** | **+81,5** |
| Darbo užmokestis | 64,9 | 87,9 | 84,8 | +19,9 |
| iš jų: pedagogams |  | 12,1 |  |  |
| Socialinis draudimas | 20,1 | 26,9 | 26,0 | +5,9 |
| iš jų: pedagogams |  | 3,7 |  |  |
| Ryšių paslaugos | 0,6 | 0,5 | 0,2 | -0,4 |
| Transporto išlaikymas | 12,6 | 18,5 | 20,4 | +7,8 |
| Ūkinės prekės ir inventorius | 22,8 | 7,8 | 6,7 | -16,1 |
| IMT einamasis remontas | 2,0 | 4,9 | 2,3 | +0,3 |
| Kvalifikacijos kėlimas | 0,1 | 0,2 | 0,2 | +0,1 |
| Komunalinės paslaugos | 20,3 | 31,1 | 30,2 | +9,9 |
| Kitos paslaugos | 7,5 | 8,7 | 9,7 | +2,2 |
| Socialinė parama | 0,0 | 0,0 | 0,6 | +0,6 |
| **Aplinkos lėšos, iš viso:** | **150,9** | **186,5** | **181,1** | **+30,2** |

2 procentai pajamų lėšų gavimas ir jų panaudojimas

|  |  |  |  |  |
| --- | --- | --- | --- | --- |
| **Rodiklis** | **2016 m.** | **2017 m.** | **2018 m.** | **Pokytis, tūkst.Eur** |
| Pajamų likutis metų pradžioje | 0,7 | 0,9 | 1,0 |  |
| Gauta 2 proc. pajamų lėšų | 0,8 | 0,8 | 0,6 | -0,2 |
| Panaudotos lėšos aplinkos tvarkymui | 0,6 | 0,7 | 0,3 | -0,3 |
| Pajamų likutis metų pabaigoje | 0,9 | 1,0 | 1,3 |  |

**3.2. Aprūpinimas mokymo priemonėmis, vadovėliais, mokykliniais baldais ir t. t.**

2018 metais naujiems vadovėliams įsigyti išleista 8,0 tūkst. Eur, mokymo priemonėms - 33,3 tūkst. Eur, iš kurių 3,5 tūkst. Eur ilgalaikiam materialiajam turtui.

Per metus gimnazija įsigijo vieną interaktyvųjį monitorių, 4 kompiuterius, 1 nešiojamąjį kompiuterį, 2 projektorius, kopijavimo aparatą, biologinį video mikroskopą, 20 planšetinių kompiuterių su įkrovimo stotele, 8 robotų konstruktorius, mokyklinius baldus vienai klasei, lentynas ir spintas mokymo priemonėms laikyti, 5 skudučių komplektus, sporto inventoriaus, priemonių fizikos, chemijos, biologijos, geografijos, technologijų kabinetams, priešmokyklinės grupės vaikams.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS.**

2018 m. sausio mėn. Nacionalinė mokyklų vertinimo agentūra atliko gimnazijos veiklos kokybės išorinį vertinimą. Atsižvelgus į išorinio vertinimo išvadas ir tobulintinas sritis, numatytos gimnazijos veiklos tobulinimo kryptys bei parengtas 2018-2020 m. tobulinimo planas.

Gimnazijos veiklos įsivertinimo apklausų duomenimis, 16,4 procentų mokinių patiria patyčias ir 12,3 procentų mokinių patys yra pasišaipę iš kitų. Spręsdama šią problemą gimnazija vykdė 2017 metais pradėtą prevencinę veiklą prieš patyčias (OPKUS programą), 2019 metais ši programa bus tęsiama.

Mokytojams buvo svarbu tobulinti kvalifikaciją pamokos vadybos, užduočių diferencijavimo, vertinimo ir įsivertinimo, mokinio asmeninės pažangos, ugdymo(si) bendrųjų kompetencijų srityse. Reiktų sistemingai analizuoti pagalbos mokiniams veiksmingumą, panaudotų priemonių poveikį, nustatant mokymosi nesėkmes bei numatant būdus pažangai ir pasiekimams gerinti. Gimnazijoje 2019 m. planuojama sistemingai įgyvendinti 2018 m. gruodžio mėnesį parengtą ir patvirtintą ,,Mokinių individualios pažangos stebėjimo ir fiksavimo tvarką.“

Kai kurių mokinių mokymosi motyvacijos stoka, jų tėvų požiūris į ugdymo(si) sėkmės paviršutiniškumą, „ypatingų“ mokinių (mokinių su elgesio ir emocijų sutrikimais) kartais keliamos drausmės problemos trukdo laikytis susitarimų ir taisyklių dirbant pamokoje. Nuo 2019 m. gimnazijos bendruomenė dalyvaus Pasvalio r. savivaldybės administracijos inicijuotame projekte „Saugios aplinkos mokykloje kūrimas II“, kurio tikslas „Psichologinės pagalbos teikimas“ Pasvalio rajono mokykloms.

Didelis pavežamų mokinių skaičius, todėl suderintas lankstesnis autobusų, vežančių mokinius iš gimnazijos, grafikas. Atsirado galimybė geriau organizuoti neformaliojo ugdymo užsiėmimus. 2018 metais daugiau mokinių lankė neformaliojo vaikų švietimo veiklas, kurias organizavo Vaškų gimnazijos mokytojai. Pasinaudojus NVŠ (neformalusis vaikų švietimas) 2019 m. pradinių klasių mokiniai bus pradėti mokyti robotikos pradmenų.

Gimnazijoje atnaujintos ir sukurtos naujos erdvės, skirtos visapusiškam mokinių ugdymui, modernizuota biblioteka, įsigytas interaktyvus ekranas, 20 nešiojamų kompiuterių, įsigyta įranga robotikos pamokoms ir kt. Tai turėtų sudaryti galimybes efektyviau panaudoti IKT priemones ne tik pamokose, bet ir neformaliajame ugdyme.

Vaškų gimnazijai reikalinga pastato išorės, vidaus patalpų ir šildymo sistemos renovacija.

Gimnazijos direktorė \_\_\_\_\_\_\_\_\_\_\_\_\_\_\_\_\_\_\_\_ Dalia Remeikienė (parašas)